钦定古今图书集成/明伦汇编/氏族典/第069卷 > 朱文正
## 钦定古今图书集成/明伦汇编/氏族典/第069卷 > 朱文正

按《名山藏分藩记》：南昌王文正，早孤，貌类高帝，高帝
爱之。从渡江，克太平，破陈也先，取建康，擢枢密院。其
为人涉猎传记，而深狡强厉。一日，高帝问文正：“汝欲
何官？”文正跪对：“爵赏急，私亲无以服众。叔父成大业，
儿忧不富贵邪？”高帝益爱之。辛丑年，以为大都督，节
制中外军事。其秋，上征汉。明年，徐达定南昌，上谓新
“得南昌，重藩也，非骨肉重臣莫与治”，使为统元帅，与
邓愈、赵德胜镇之，选儒士郭子章、刘仲服为参谋。癸
卯年，汉急围南昌，援兵久不至。文正与德胜设方应
敌，婴城待高帝兵，高帝竟灭汉鄱阳湖。然其守南昌，
数慢高帝令，断无罪，讼者舌市。张士诚浙西盐逼犯
民间处女，不用者投井中，按察李饮冰以奏，高帝怒，
诘责之，文正惧，谋降于士诚。高帝大惊，往南昌视之。
马后使人谓曰：“帝怒都督甚至，可束手自诣。”帝至，文
正仓卒出迎帝泣曰：“儿何唉诛子章仲服等”，断其部
下头目五十馀人脚肋，遂载与俱归。群臣请诛之，马
后力救，帝曰：“后言是也。吾有兄三人，廑此子。”安置之
桐城，卒。